Ouguiya

Ouguiya ( [u.gi.yah] - singkatan: UM, kod mata wang: MRU) merupakan mata wang rasmi negara Mauritania menggantikan mata wang Franc CFA sejak tahun 1973. Mata wang ini setiap satunya terbahagi kepada 5 khoums. Mata wang ini terbahagi kepada 100, 200, 500, 1000, 2000 ouguiya.

Mata wang ini mengambil nama dari suatu unit berat dipakai di Tanah Arab pada suatu ketika dahulu iaitu  ūqiyyah turunan kata uncia iaitu unit timbangan zaman Rom Purba seakar dengan timbangan "auns" moden.

Denominasi baru 
Pada 5 Disember 2017, Bank Pusat Mauritania mengumumkan denominasi semula mata wangnya pada kadar 1:10. Sebagai sebahagian daripada denominasi semula itu, satu siri syiling baru akan diperkenalkan dalam denominasi 1 khoums (⅕ Ouguiya), 1, 5, 10 dan 20 ouguiya, dengan yang terkemudian dikeluarkan sebagai duit syiling trilogam dan siri baru wang kertas baru adalah dalam denominasi 50, 100, 200, 500 dan 1000 ouguiya. Wang kertas baru tersebut dicetak sepenuhnya dengan polimer. Disebabkan perubahan ini, Kod Mata Wang ISO untuk ouguiya akan dipinda kepada MRU/929 dan kod yang wujud bagi MRO/478 akan dimansuhkan menurut Pindaan Nombor 165 ISO 4217 bertarikh 14 Disember 2017.

Pada 1 Januari 2018, denominasi baru dilancarkan di seluruh Mauritania dengan bank-bank turut dibuka pada hari Tahun Baru.

Lihat juga 
 Ekonomi Mauritania

Rujukan

Pautan luar 

 Maklumat syiling 

Ekonomi Mauritania